Lembitu Reio

Lembitu Reio (4. juuni 1924 Tartu – 9. november 2017 UppsalaSurmakuulutus) oli eesti biokeemik, emeriitprofessor. 

Lõpetas 1943. aastal Jakob Westholmi Gümnaasiumi. 1944. aastal põgenes Rootsi. 

Seal õppis ta alates 1945. aastast Stockholmi Ülikoolis ning töötas seejärel Wennergreni eksperimentaalse bioloogia instituudis.

1956. aastal sai ta Stockholmi Ülikoolis filosoofiakandidaadi kraadi bioloogias ja keemias. Aastail 1960–1963 töötas ta Tulane'i Ülikoolis New Orleansis USAs. Doktorikraadi kaitsmise järel õpetas ta aastail 1964–1973 Stockholmi Ülikoolis dotsendina biokeemiat ning pidas aastail 1974–1991 Karolinska Instituudis vitamiinide toime ja analüüsi loenguid.

Aastail 1973–1990 töötas ta Uppsalas Rootsi Toiduainete Kontrolli Instituudi professori ja keemialaboratooriumi juhatajana ning oli 1975. aastal ja 1982–1990 Rootsi Toiduanalüüsi Komitee esimees.Tullio Ilomets. Lembitu Reio – 85. Universitas Tartuensis 2009, nr 5

Viited

Välislingid
Lembitu Reio TLÜAR väliseesti isikute andmekogus

Kategooria:Eesti biokeemikud
Kategooria:Jakob Westholmi Gümnaasiumi vilistlased
Kategooria:Stockholmi Ülikooli vilistlased
Kategooria:Korporatsioon Sakala liikmed
Kategooria:Eestlased Rootsis
Kategooria:Sündinud 1924
Kategooria:Surnud 2017